open-index/open-wikipedia-markdown huggingface dataset:
Barneleker

**Barneleker** er i utgangspunktet leker for barn. Grunnleggeren av den første barnehagen, Friedrich Wilhelm August Fröbel mente at man gjennom lek kommer i harmoni med verden og Gud. De eldre barnelekene omfattet både inne-, ute- og sangleker, regler og ellinger, senere har elektronikken kommet inn som en viktig del.

## Skriftlig formidling
De tidligste formene for skriftlig poesi for barn var bruksdikt der man formidlet kunnskap, religion og moral på vers. Det ble skrevet for oppdragere, prester og lærere, og som i hovedsak skulle være til hjelp for minnet mer enn leken. I 1899 utga Bernt Andreas Støylen *«Norske barnerim og leikar»*, mest kjent er antagelig Margrethe Munthe med sine *«Kom skal vi synge»* og *«Saa leker vi litt! Sang- og gymnastikleker»*. 

## Sangleker
Sangleker er ofte korte rim eller vers der man dramatiserer teksten med dans eller annen bevegelse. Mange av disse sanglekene er de samme i flere land, men med lokale variasjoner, som *«[[Bro, bro brille]]»*. Navnene varierer også, ikke bare mellom de forskjellige landene, men også ofte i samme land.

## Utvalgte sangleker
* Bjørnen sover
* Bro, bro brille

* Gi et lite vink
* Virre, virre, vapp

## Imitasjonsleker
Imitasjonsleker gjenspeiler samfunnet og den lokale kulturen, derfor vil disse lekene ha store variasjoner over hele verden. Mor, far og barn er trolig en av de mest vanlige imitasjonslekene.

## Paradishopping
Opphavet til paradisleken er usikkert, men noen hevder at det kan være relatert til kirkerommet siden det er store likhetstrekk mellom grunnplanen til katedraler og et paradis. Der leken blir en vandringen gjennom en katedral til den avsluttes ved alteret som vandring mot Guds paradis.

## Fysiske leker
Andre fysiske leker er bl.a. strikkhopping, hoppe tau, gjemsel, blindegjemsel, boksen går, klinkekuler.

## Referanser


## Litteratur

* *Norsk barnelitteraturhistorie* Birkeland, Risa og Vold (ISBN 9788252159332)

* *Barndom og oppvekst i Oppland. Endringsprosesser 1920 – 1990*, Christine Eike (ISBN 82-7184-131-9)
* *Kongen over gata [https://www.nb.no/items/6ecd21bda90d7f78246a0d5e67c6848c?page=0&searchText=oaiid:%22oai:nb.bibsys.no:999222104894702202%22]* Åse Enerstvedt
* *Tampen brenn: Norske barneleikar [https://www.nb.no/items/e283d70f1b48d8028724d1e0fa861752?page=0&searchText=oaiid:%22oai:nb.bibsys.no:998230958004702202%22]* Åse Enerstvedt
Fort Hinderdam

**Fort Hinderdam**, også kjent som **Fortet ved Hinderdam**, er et tidligere forsvarsverk som hører til såvel Stelling van Amsterdam og både den gamle og den nye hollandske vannlinjen. Det ligger  på en øy i elven Vecht sørvest for fort Uitermeer i sektor Oudekerk. Fortet ligger på grensen mellom de nederlandske provinsene Noord-Holland og Utrecht, ved landsbyen Nederhorst den Berg i den Noord-Hollandske kommunen Wijdemeren. De første fortifikasjonene på denne øyen stammer fra 1629, mens et kvadratisk og forsterket vakthus ble oppført i 1848. Fortet befinner seg mellom fortene ved Uitermeer og Nigtevecht. Fort Hinderdam eies av Natuurmonumenten. Fortet ble i 1996 opptatt på UNESCOs verdensarvliste sammen med resten av forsvarsverkene i Stelling van Amsterdam.

Fort Hinderdams hovedoppgave var å kontrollere trafikken på elven og dikene langs den, og å støtte de to andre fortene med sin ildgivning. Tidlig i det 19. århundre ble en ravelin og to lunetter, en på Nigtevechts side av elven og en på Nederhorst den Bergs side føyd til. Vollgraven ved den sydlige lunetten, ved Nederhorst den Berg, er fjernet og lunetten har dermed blitt usynlig i terrenget.

## Fortets historie i årstall
*1437 demning og sluser bygges
*1629 skanse av jord bygges
*1673 slusene taes ut av tjeneste, sjøslusene ved Muiden taes i bruk og skansen byttes ut med et fort
*1787 prøysserne inntar fortet 18. september, og taper fem soldater
*1816 fortet overføres fra den gamle forsvarslinjen til den nye
*1848 hovedbygningen oppføres
*1880 remise bygges
*1913 fortet legges til Stelling van Amsterdam
*1923 fortet blir en del av Festning Hollands østfront
*1934 kanonkasematt og tre skjulesteder for grupper oppføres i betong 
*1938 anti-tank kanon 5 L50 nr. 2 plasseres
*1954 fort Hinderdams status som festningsverk fjernes

## Fortet idag
På fortet overvintrer tre ulike flaggermusarter: skjeggflaggermus (*Myotis mystacinus*), brunlangøre (*Plecotus auritus*) og vannflaggermus (*Myotis daubentonii*). Planter som Jonsok-klosterklokken (Leucojum aestivum) finnes på øyen, og isfuglen  (Alcedo atthis) hekker her. Fortruinen er ikke tilgjengelig.

Vannlinjeruten passerer forbi dette fortet.

## Eksterne lenker
* 
* Nationaal Project Nieuwe Hollandse Waterlinie (nederlandsk)
* Fort bij Hinderdam (nederlandsk, engelsk)
* Natuurmonumenten (nederlandsk)
Synnøve Solbakken (politiker)

**Synnøve Solbakken** (født 11. mai 1957) er en norsk politiker fra Arbeiderpartiet. Hun var ordfører i Kvinnherad kommune i Hordaland fra 2007 til 2015, og ble med det første kvinnelige ordfører i kommunen. Hun ble gjenvalgt til kommunestyret for perioden 2015-2019 og innvalgt som medlem av Hordaland fylkesting 2015–2019. 

## Referanser


## Eksterne lenker
*
Kirov (Kaluga oblast)

**Kirov** (russisk: Ки́ров), tidligere kjent som *Pesotsjnja* (russisk: Песо́чня), er en by i Kaluga oblast i Russland. Den ligger ved elva Bolva (ei sideelv til Desna), rundt 140&nbsp;km sørvest for Kaluga. Innbyggertall: 38&nbsp;900 (2005 est.), 38&nbsp;893 (folketelling 2002). 

Bosetningen Pesotsjnja ble grunnlagt i 1745. Den fikk innvilget bystatus og fikk nytt navn, Kirov, til minne om Sergej Kirov i 1936.

Sjajkovka flybase ligger 20&nbsp;km nord for byen.

## Demografi
Befolkningsutvikling:
:

## Referanser


## Eksterne lenker
*
Flatfjærgjellesnegl

**Flatfjærgjellesnegl** (*Valvata cristata*) er et bløtdyr, og hører til en gruppen fjærgjellesnegler som lever i ferskvann. Den er utbredt i Mellom- og Nord-Europa.

## Utseende
Flatfjærgjellesnegl er en liten snegl. Skallbredden er opptil 4&nbsp;millimeter.  Sneglehuset har en flat form nesten som hos skivesneglene. Dette skiller arten fra de fleste andre fjæregjellesneglene som har en mer rund skallform (kuleform).

Flatfjærgjellesnegl hører til gruppen av bakgjellesnegler, som kjennes på at de har gjellene på høyre side eller bak hjertet. Skallet består hovedsakelig av kalsiumkarbonat (CaCO3). Det har en åpning, hvor sneglen kan strekke ut en gjelle. Gjellen kan minne om en fjær, som hos fugler, og dette har gitt gruppen fjærgjellesnegler sitt navn. Åpningen i skallet, for gjellen, kan tettes med et skallokk (operculum).

Bare hodet og foten stikker ut av skallet, og danner den delen av kroppen som synes. Hodet har tentakler, øyne og munn.  Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollsekken.  Innvollssekken er usymetrisk.

## Levevis
Flatfjærgjellesnegl lever i stillestående eller sakterennende ferskvann, og finnes på steder der det er mudder.

Flatfjærgjellesnegl er tvekjønnet. For å kunne legge egg kreves allikevel to snegler, som under paringen, befrukter hverandre gjensidig.  De legger eggene i gelékapsler som klebrer seg til underlaget. Etter en tid klekker eggene.

## Systematisk inndeling
Denne inndelingen følger Bouchet, P. & Rocroi, J.-P. 2005.

* bløtdyr (Mollusca)
** snegler (Gastropoda)
*** Orthogastropoda Ponder & Lindberg, 1996
**** Heterobranchia
***** lavere Heterobranchia 
****** overfamilie  Valvatoidea   
******* familie  fjærgjellesnegler, Valvatidae
******** *[[Valvata]]* Müller, 1774
********* flatfjærgjellesnegl,  *[[Valvata cristata]]* O. F. Müller, 1774

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.

## Eksterne lenker
*
Roing under Sommer-OL 2000

**[[Roing]]** var med på det olympiske programmet for 23. gang under OL 2000 i Sydney. Det ble konkurrert i totalt fjorten roøvelser, åtte for menn og seks for kvinner. Romania ble beste nasjon med tre gullmedaljer.

## Medaljer
  

## Menn
### Singelsculler

### Dobbeltsculler

### Dobbeltsculler, lettvekt

### Toer uten styrmann

### Dobbeltfirer

### Firer uten styrmann

### Firer uten styrmann, lettvekt

### Åtter

## Kvinner
### Singelsculler

### Dobbeltsculler

### Dobbeltsculler, lettvekt

### Toer uten styrmann

### Dobbeltfirer

### Åtter
Vestlandets kunstakademi

**Vestlandets kunstakademi** var et kunstakademi i Bergen. Det ble opprettet i 1973 som et privat tilbud om høyere utdanning innen billedkunst i regi av Bildende Kunstneres Forening i byen. I 1981 ble akademiet statlig.

Vestlandets kunstakademi skulle være et alternativ til studiet ved Statens kunstakademi i Oslo. Akademiet skulle være annerledes og modernistisk. I begynnelsen holdt akademiet til på flere steder i Bergen, blant annet på Bryggen. Akademiet flyttet i 1984 til C. Sundts gate 53 og alt ble samlet under samme tak . 

Opptak til studiet var kun basert på kunstneriske begavelser og kreativitet. Opptaket var todelt, der første del var innsendelse av noen egne arbeider, disse ble vurdert og noen av søkerne kom videre til en praktisk prøve over en uke. Denne opptaksprøven hadde flere ulike oppgaver som måtte løses. Årlig tok akademiet inn om lag 10 til 20 studenter. Det første studie året var tverfaglig, mens de neste var spesialiserte innen de tradisjonelle fagområdene maleri, tekstil eller grafikk. Studentene hadde stor frihet og grensene mellom fagområder i kunsten var ikke så markante. Det ga seg uttrykk blant annet i installasjoner, performance, happening og videokunst. Akademiet var tidlig ute med en organisert teoriundervisning og hadde utstrakt bruk av gjestelærere. Studiet var fire-årig og uten en avsluttende eksamen . 

Vestlandets kunstakademi ble slått sammen med Statens høgskole for kunsthåndverk og design til Kunsthøgskolen i Bergen (KHiB) i 1996 .

## Referanser


## Litteratur
* Haarberg, Johan A., Krohg, Morten. "Vestlandets kunstakademi, Bergen". Bergen, Akademiet, 1987. 32 s. ill.
* Malterud, Nina; Astri Kamsvåg. "Intervjuet av Morten Krohg. Et kunstakademi må være godt plantet i samtida" Kunsthøgskolen i Bergen, KHiB årbok 2009. 

## Eksterne lenker
* Kort historikk
Sagene brannstasjon

**Sagene brannstasjon** (opprinnelig kalt *Sagene Brandstation*) er Oslos eldste brannstasjon. Byggingen startet i 1913 og stasjonen ble tatt i bruk fra 1915. Sagene brandstation hadde da eksistert først i Maridalsveien 87, før man fra 1872 flyttet til Sagveien 23. Stasjonen lå i bakgården, inne på Hjula Veverier. Da bygget ble reist var adressen Åsengaten 10b, i dag har stasjonen adressen Sandakerveien 58 A.

## Bygget
Bygget er utformet i jugendstil, og arkitekten bak stasjonen er Balthazar Lange. Portene til brannbilene står tre ved siden av hverandre i byggets midtparti som er fremskutt. Dette er flankert av to symmetrisk komponerte to etasjers bygningsledd med høye, valmede tak. Bygningens vinduer er kurvehankbuede med små ruter i den øverste delen.

## Organisering
Stasjonen består av fire vaktlag med 13 mann som kjører de tre bilene. Dekningsområdet er mot sør til midt på Grünerløkka, vestover til Ullevål sykehus, Økern og Årvoll i øst og til Nordmarka i nord.

Sagene er ved siden av Briskeby brannstasjon de eneste stasjonene med froskemannsberedskap i Oslo .

## Leif Justers barndomshjem
Revyartisten Leif Juster hadde Sagene brannstasjon (Sagveien 23D) som sitt barndomshjem, da hans far, Just Nikolai Nilsen, var stasjonens formann. 

## Eksterne lenker
* Aftenpostenartikkel om Sagene: «Antikk brannstasjon holder vakt» (30. november 2007)
*
Roing under sommer-OL

**Roing under sommer-OL**. Roing har vært på det olympiske programmet siden Sommer-OL 1900 i Paris. Det var planlagt konkurranser i roing også under Sommer-OL 1896 i Athen, men disse ble avlyst grunnet dårlig vær. Kvinner deltok første gang under Sommer-OL 1976 i Montréal.

## Medaljefordeling

## Eksterne lenker
* Resultater på Olympedia.org
Inge Reidar Kallevåg

**Inge Reidar Kallevåg** (født 29. september 1958) er en norsk lokalpolitiker fra Høyre. Han var ordfører i Bømlo kommune i Hordaland i tolv år, fra 1999 til 2011. Fra 2011 er han medlem av fylkesutvalget i Hordaland fylkesting.

## Referanser
Fawza Falih

**Fawza Falih** er en 51 år gammel kvinne fra Saudi-Arabia som i 2008 har blitt dømt til døden for hekseri. Hun skal ifølge dommen ha gjort en mann impotent. Hennes tilståelse skal ifølge henne selv kommet etter sterk tortur. Myndighetene i Saudi-Arabia her bestemt at Fawza Falih skal halshugges.

## Eksterne lenker
* Aftenposten:"Heks" skal halshugges
Lars Lie

**Lars Olai Lie** (født 3. april 1947, død 9. juni 2010) var en norsk lokalpolitiker (H). Han ble valgt inn i kommunestyret i 1984 og møtte i formannskapet fra 1988. I perioden fra 1992 til 1995 var han varaordfører.

Han var ordfører i Fjell kommune i Hordaland fra 2007 til sin død i 2010, og var inne i sin syvende periode i kommunestyret.

## Referanser
Håkon Matre

**Håkon Matre** (født 17. mars 1944) er en norsk lokalpolitiker fra Høyre. Han var ordfører i Masfjorden kommune i Hordaland fra 2003 til 2011.

## Referanser
Nils Marton Aadland

**Nils Marton Aadland** (født 9. mai 1962 i Haugesund) er en norsk politiker (H) som var ordfører i Meland kommune fra 2007 til 2015.

Han har examen artium fra 1981 og studier i sammenlignende politikk fra Universitetet i Bergen. Aadland var journalist i *[[Strilen]]* 1987–1989, nyhetsleder i NorMedia 1989–1991 og ansvarlig redaktør i *[[Nordhordland (avis)|Nordhordland]]* 1992–1999.

Han var hovedtillitsvalgt for vernepliktige i Sjøforsvaret 1984–1985, politisk viseformann i Hordaland Unge Høyre 1985–1986, medlem av Unge Høyres sentralstyre 1986–1988, medlem av Meland kommunestyre 1988–1995, leder i Meland Høgre 1989–1992 og 1999–2004 samt leder i Hordaland Høyre 2004–2008. Han har igjen vært medlem av Meland kommunestyre siden 1999, ordfører fra 2007 til 2015, samt medlem av Hordaland fylkesting siden 2011.

Han stiller som ordførerkandidat for Høgre i nye Alver kommune for perioden 2019 - 2023.

## Referanser
Knut Moe (ordfører)

**Knut Moe** (født 22. august 1960) er en norsk lokalpolitiker som representerer Høyre og som var ordfører i Modalen kommune fra 2003 til 2015.

I Modalen er det ikke partipolitiske lister; det er kun Samlingslista og Solrenningslista som stiller til valg. Moe tilhører Samlingslista.

## Referanser


## Eksterne lenker
*
Liv Kari Eskeland

**Liv Kari Eskeland** (født 1965) er en norsk politiker fra Høyre. i 2021 ble hun valgt inn på Stortinget fra Hordaland. Hun var ordfører i Stord kommune i Hordaland fra 2007 til 2015.  Eskeland var fylkesleder i Hordaland Høyre fra 2010 til 2016. Hun har også vært leder i Stord Høyre.

Fra 2017 til 2021 møtte hun fast som stortingsrepresentant for Hordaland som vararepresentant for statsminister Erna Solberg, og var da medlem av Stortingets energi- og miljøkomité. Fra 2021 til 2025 var hun medlem av Stortingets transport- og kommunikasjonskomité.

Eskeland er utdannet sivilarkitekt fra NTNU i Trondheim, og var daglig leder i Link Signatur AS, Stord, før hun ble ordfører. Fra 2016 er hun prosjektleder i Unitech. Fra 2016 til 2018 var hun styremedlem i Språkrådet.

Eskeland er samboer med Svein K. Halleraker og svigerinne til tidligere stortingsrepresentant Øyvind Halleraker fra nabokommunen Bømlo.  

## Referanser


## Eksterne lenker
*
Valvata macrostoma

***Valvata macrostoma***  er et bløtdyr, og hører til en gruppen fjærgjellesnegler som lever i ferskvann.

## Utseende
*Valvata macrostoma* er en liten snegl. Skallbredden er bare noen millimeter. Den hører til gruppen av bakgjellesnegler, som kjennes på at de har gjellene på høyre side eller bak hjertet. Skallet består hovedsakelig av kalsiumkarbonat (CaCO3). Det har en åpning, hvor sneglen kan strekke ut en gjelle.  Gjellen kan minne om en fjær, som hos fugler, og dette har gitt gruppen fjærgjellesnegler sitt navn. Åpningen i skallet, for gjellen, kan tette med et skallokk (operculum).

Bare hodet og foten stikker ut av skallet, og danner den delen av kroppen som synes. Hodet har tentakler, øyne og munn.  Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollsekken.  Innvollssekken er usymetrisk.

## Levevis
*Valvata macrostoma* lever i ferskvann, og finnes på steder der det er næringsrikt vann. Den foretrekker grunne områder, som kanaler og lignende.

*Valvata macrostoma* er tvekjønnet. For å kunne legge egg kreves allikevel to snegler, som under paringen, befrukter hverandre gjensidig.  De legger eggene i gelékapsler som klebrer seg til underlaget. Etter en tid klekker eggene.

## Systematisk inndeling
Denne inndelingen følger Bouchet, P. & Rocroi, J.-P. 2005.

* bløtdyr (Mollusca)
** snegler (Gastropoda)
*** Orthogastropoda Ponder & Lindberg, 1996
**** Heterobranchia
***** lavere Heterobranchia 
****** overfamilie  Valvatoidea   
******* familie  fjærgjellesnegler, Valvatidae
******** *[[Valvata]]* Müller, 1774
********* *Valvata macrostoma* Mörch, 1864

## Kilder
* Bouchet, P. & Rocroi, J.-P. (J. Fryda, B. Hausdorf, W. Ponder, A. Valdés og A. Warén ) 2005. *Classification and Nomenclator of Gastropod Families*. Malacologia (vol. 47) 1-2. side  1-397.

## Eksterne lenker
*
Stig Krohn Haaland

**Stig Krohn Haaland** (født 1975) er en fotballspiller som spiller for 4.-divisjonsklubben SK Vedavåg Karmøy. Han var hovedtrener for Sportsklubben Nord i to og et halvt år. Er utdannet Rudolf Steiner-pedagog.

Han har tidligere vært innom klubbene Vard Haugesund, Haugar, FK Haugesund, Aarhus Fremad, Ham-Kam, Sandefjord (2004) og Breiðablik.

## Eksterne lenker
* 
* HamKam.no – Haalands spillerprofil hos Hamarkameratene
* Brann.no – Haalands spillerprofil hos Sportsklubben Brann
* SandefjordFotball.no – Haalands spillerprofil hos Sandefjord Fotball
Edward Backhouse

**Edward Backhouse** (1808–1879) var en filantrop, forstander blant kvekerne, og forfatter av en kirkehistorie som ble utgitt posthumt.

## Liv og virke
### Bakgrunn
Edward Backhouse ble født i Darlington som sønn av Mary og Edward Backhouse i Darlington. Da Edward senior flyttet til Sunderland i 1816, reiste resten av familien med ham. Edward junior ble værende i Sunderland fram til rett før sin død. I Sunderland var han partner i familiens bank. Han ble forstander innen *Society of Friends* (kvekerne) i 1854.

### Reisende
Sommeren 1869 seilte Edward Backhouse med yachten «Nereid» til Norge som en av de første utenlandske turistbåtene som besøkte landet. For å komme seg etter stress og dårlig helse ville han besøke det rolige og restituerende Norge. Sammen med seg på turen hadde han blant andre nevøen Edward Backhouse Mounsey (1840-1911) som  fotograferte under turen; bildene er nå i Nasjonalbibliotekets eie. De besøkte blant annet Ålesund, Geiranger, Molde, Stavanger, Veblungsnes og Romsdal. I Stavanger tilbrakte de tid hos kvekeren Endre Dahl (1816-1885) og hans familie.

### Politikk
Han var politisk liberal og  motstander av *Contagious Diseases Acts*, en lov om kjønnssykdommer i de væpnede styrker.—Han var leder for *Northern Counties Association for the Repeal of the Contagious Diseases Acts*.

Backhouses politiske oppfatninger ble delt av Samuel Storey og andre ledende lokalpolitikere. Hans politiske syn munnet etterhvert ut i at han ble en av de syv grunnleggere av den radikale avisen *Sunderland Echo* i 1873.

Backhouse ble gift med Katherine Mounsey i 1856. De fikk ingen barn. Han døde i Hastings, som han hadde flyttet til grunnet dårlig helse.

## Bibliografi
* *Early Church History to the Death of Constantine*, 1884

## Referanser


## Litteratur
* Stephen, Leslie (2004): «Backhouse, Edward (1808–1879)», rev. K. D. Reynolds, *Oxford Dictionary of National Biography*, Oxford University Press
* [«Backhouse, Edward»](http://en.wikisource.org/wiki/Backhouse,_Edward_(DNB00)) i: *Dictionary of National Biography*. London: Smith, Elder & Co. 1885–1900. Via *WikiSource*

## Eksterne lenker
* 
* ''Early Church History'' tilgjengelig hos *Internet Archive*
Noah Wyle

**Noah Strausser Speer Wyle** (født 4. juni 1971 i Hollywood i California) er en amerikansk skuespiller. Han spilte rollen som doktor John Carter i TV-serien  *[[Akutten|ER]]*. 

Wyle har spilt i både TV-serier og filmer. 

## Filmografi

## Referanser


## Eksterne lenker
*
Kathleen Turner

**Mary Kathleen Turner** (født 1954) er en Academy Award-nominert amerikansk skuespiller. Hun ble kjent i løpet av 1980-årene etter at hun hadde roller i filmer som *[[Body Heat]]*, *[[Romancing the Stone]]* og *[[Prizzi's Honor]]*.

## Filmografi
### Film

### Fjernsyn

## Referanser


## Eksterne lenker
* 
*
Boyd Coddington

**Boyd Leon Coddington** (1944–2008) var eieren av Boyd Coddington Hot Rod Shop og stjerne i reality-serien *[[American Hot Rod]]*. Han designet Cadzillaen, en spesialbygget bil basert på en 1950-talls Cadillac-modell, til rockeren Billy Gibbons i ZZ Top.

## Biografi
Coddington vokste opp i Rupert i Idaho, der han fikk sin første bil, en 1931 Chevrolet-truck da han var 13 år gammel. Han gikk på maskinisthandelsskole ved Idaho State University og gjennomførte et treårig lærlingeprogram. I 1966 flyttet han til California og begynte med å bygge hot rods om dagen og arbeide som maskinarbeider om natten. Han ble snart kjent for å bygge unike hot rods og i 1977 åpnet han sitt eget verksted, Hot Rods by Boyd, i Cypress i California. Hans første kunde var Vern Luce som eide en '33 coupe. Denne ombygde bilen vant prisen Al Slonaker Award ved Oakland Roadshow i 1981. I 1988 startet Coddington Boyds Wheels Inc for å bygge og selge spesialbygde bilhjul laget av aluminium. I 1997 ble Coddington (sammen med sin daværende designer Chip Foose) opptatt i æresbevisningen Hot Rod Hall of Fame. I 1998 måtte Coddington reorganisere Boyds Wheels på grunn av en konkurs. Coddington mottok Daimler-Chryslers designpris to ganger, og Coddingtons byggverk har vunnet prisen Grand National Roadster Shows æresbevisning «America's Most Beautiful Roadster (AMBR)» hele 7 ganger..

7. april 2005 erklærte Coddington seg skyldig i bedrageri. Coddington hadde registrert komplette spesial- og håndbygde biler som veteranbiler for å unngå utslippskrav og skattekonsekvenser.

Frem til sin død hadde Coddington et verksted på 5&nbsp;000&nbsp;m² i La Habra i California med 70 ansatte. Coddington ble innlagt på sykehus like etter vinterferien 2007/2008. Han ble sendt hjem, men klagde på fortsatte vansker og ble innlagt på et sykehus nær hjemmet sitt (Presbyterian Intercommunity Hospital i Whittier). Etter å ha fått en diagnose der, ble han operert i all hast. Han døde 27. februar 2008, den offisielle dødsårsaken var komplikasjoner forbundet med diabetes, svikt i lever og nyrer.

## Trivia
* Episoder av reality-serien *American Hot Rod* indikerer at det er sterk konkurranse mellom Coddington og hans tidligere sjefs-designer Chip Foose.
* Han ble feilaktig meldt død en gang tidligere. Detaljene rundt «dødsfallet» var riktige; da han holdt på å bli kvalt av en spagettirett til lunch, men han overlevde hendelsen.
* Coddington ville ha vært den første til å starte «buried Belvedere» i Tulsa i Oklahoma i 2007, men bilen var for skadet av et langvarig opphold under vann.

## Referanser


## Eksterne lenker
* Boyd Coddington Offisielt nettsted
* ''American Hot Rod'', Offisielt nettsted
* Boyd Coddington Helps Exhume Buried 1957 Plymouth Belvedere in Tulsa, Oklahoma 
* Historical narrative of Boyd's company and life, *historisk fortelling om Boyds selskap og liv*
DS «Turisten»

**DS «Turisten»** er en dampbåt bygget på Nylands mekaniske verksted i Christiania (Oslo) i 1887. Båten var byggenummer 65.

DS «Turisten» gikk som passasjer- og godsbåt på Haldenkanalen fra 1887 til 1963. I 1967 ble skroget senket i Femsjøen. 30 år senere, i 1997 så DS «Turisten» igjen dagens lys, da skroget ble hevet og drømmen om atter engang å se Haldenvassdragets dronning på kanalen kom et skritt nærmere en realitet.

DS «Turisten» kom etter hvert til verftet Hansen & Arntzen i Stathelle hvor skipet har gjennomgått en fullstendig restaurering siden 1997 og frem til juni 2009. 6.-7. juni ble hun slept fra Stathelle og inn til Halden til stor festivitas. 8.-9. juni ble hun fraktet på land opp til Femsjøen, hvor hun ble sjøsatt, 42 år etter at hun ble senket. 

Skipet fremstår i dag kanskje enda vakrere enn hun noengang har vært, etter at det har vært brukt godt over 40 millioner kroner på arbeidet med å bringe båten tilbake til den stand hun var etter restaureringen i 1927. Navnet «Turisten» ble ikke godkjent av sjøfartsdirektoratet, siden det allerede fantes et annet fartøy med det navnet: MS «Turisten» (som også trafikkerte Haldenkanalen). Skipet ble derfor først døpt «Tur», men i 2010 ble MS «Turisten» omdøpt MS «Strømsfoss», og DS «Turisten» kunne få tilbake sitt gamle navn.

Skipet eies av Alf Ulven og Tore Aksel Voldberg gjennom et felles eid aksjeselskap, D/S Turisten AS. Båten ligger nå ved sitt faste fremtidige tilholdssted, Strømsfoss i Aremark. Herfra har hun fra sommeren 2010 tilbudt passasjertrafikk langs de gamle vannveiene fra Tangen brygge i Tistedal til Skulerud i nord. Inntil videre er slusene i Ørje stengt på grunn av krepsepest, slik at vannveien foreløpig kun kan trafikkeres opp til Ørje. Båten var ikke i trafikk sommeren 2011 på grunn av maskinrestaurering, men kom i trafikk igjen sommeren 2012.

Daglig leder i D/S Turisten AS er Ole Svendsby. Rederiet har kontor i Aremark Næringspark.

## Referanser


## Litteratur
* Arvid Johanson, *Dronningens hjemkost, Dampskipet Turisten og Haldenkanalen*, (2009) ISBN 978-82-303-1398-5

## Eksterne lenker
* 
* Billedgalleri om DS «Turisten» fra båtbyggeriet Hansen & Arntzen
* Artikkel i ''Telemark Arbeiderblad'' om skipet
* D/S Turistens hjemmeside 
* Dronningen Seiler Igjen (Video)
*
Jøstølen

**Jøstølen** er en matrikkelgård som ligger på den sørvestlige siden av Fast-Smøla på Nordmøre. Gården har gårdsnummer 23 i Smøla kommune.  Matrikkelgården omtales gjerne i dag som ei bygd. 

Bygda har i dag til sammen åtte husstander. Folketallet på Jøstølen har som i de fleste kystbygder gått ned, men har nå stabilisert seg på vel 20 innbyggere. Bygda har eget forsamlingshus som er i bruk, det er et anlegg med rorbuer for utleie og det er to gårdsbruk som driver med melkeproduksjon. Navnet Smøla kommer for øvrig av at øya har en ”oppsmuldret” skjærgård rundt seg, smol som det var skrevet på norrønt betyr knust eller oppsplintret.

Jøstølen er første gang nevnt i skattelister fra 1610. Da var skrivemåten Jødstøffle, etter som årene gikk varierte det mellom Jødstoel, Jødstølle, eller Jøttstøll. Så gikk de over til å skrive Jøstøll. Fra 1700 skrev de Giøstølen og mye av denne skrivemåten er beholdt fram til våre dager. 

I dag skrives navnet på bygda Jøstøl  og slektsnavnet er Gjøstøl.

## Historie
Jøstølen kan ha vært drevet som egen gård før svartedauden, kanskje med et annet navn, og at Jøa (nabogården) har brukt området som støl (beite) etter svartedauden. I begynnelsen var Jøstølen kun et bruk, men etter hvert ble bruk etter bruk fradelt og flere hus ble bygget rundt om. 

Jøstølen finner vi nevnt som eget bruk i 1610 i skattelistene,

## Referanser
Betsy Clifford

**Elizabeth «Betsy» Clifford** (født 15. oktober 1953 i Ottawa) er en tidligere canadisk alpinist.

Høydepunktet i Cliffords karriere var VM-tittelen i storslalåm under VM 1970 i Val Gardena. I tillegg tok hun en sølvmedalje i utfor under VM 1974 i St. Moritz.

I verdenscupen vant hun tre renn, ett i storslalåm og to i slalåm. Sesongen 1970/71 gikk hun til topps i slalåmcupen sammenlagt, sammen med Britt Lafforgue.

## Verdenscupseire

* VM-rennene i Val Gardena talte også i verdenscupen

## Referanser


## Eksterne lenker
*
Eilif Holm

**Eilif Holm** (født 5. august 1928, død 19. februar 1998) var en norsk jazzmusiker (vibrafon og klarinett) og orkesterleder, deltakende fra flere innspillinger på 50-tallet.

Han ledet egen **Eilif Holm Quartet** med Per Nyhaug perkusjon, Ragnar Robertsen klarinett og Erik Amundsen/Rolf Windingstad bass.
Sporadisk bidro også Erik Andresen saksofon.  Denne *kammerjazz*-kvartetten hadde egen post i NRK radio.
Holm  bidro dessuten til utgivelser med
Rowland Greenberg (1953),
Frank Ottersen (1956),
Robert Normann (1961),
samt
Norwegian All Star konsert (1958) og
den Egil Monn-Iversen ledede besetningen til filmen *Line* (1961).
Hans siste opptredener var tidlig på 70-tallet.

Til daglig var han ansatt i Rikstrygdeverket. Holms allsidige virke inkluderte studier ved Landbrukshøyskolen, opptredener ved Nationaltheatret.
Han var far til Espen Beranek Holm.

## Utgivelser
* egen kvartett, *Cynthia's in Love/Dinah/It Might as Well be Spring/The Lady is a Tramp* (EP fra Odeon, 1956).
## Referanser
Audny

**Audny** er et norsk og svensk kvinnenavn dannet av de norrøne ordene *auðr*, «fremgang, hell, rikdom», og *nýr*, «ny, ung». *Ödhny* er en gammelsvensk form av navnet.

## Utbredelse
Navnet er svært lite brukt utenfor Norge, og er et nokså sjeldent navn også i Norge.

|}

## Kjente personer med navnet
Personene i listen er ordnet kronologisk etter fødselsår.
* Audny Anke, norsk lege

## Referanser


## Eksterne lenker
*
Spartacus (film)

***Spartacus*** er en amerikansk episk historisk dramafilm fra 1960 regissert av Stanley Kubrick. Filmen handler om slaven, gladiatoren og opprørslederen Spartacus som levde Romerriket i første århundre f. kr. Manus er basert på en roman av Howard Fast ved samme navn, inspirert av den virkelige personen Spartacus' liv. Rollen som Spartacus spilles av Kirk Douglas, mens sentrale biroller spilles av Laurence Olivier, Peter Ustinov, John Gavin, Jean Simmons, Charles Laughton og Tony Curtis.

Douglas' rolle er ansett som en av hans mest berømte i karrieren. Det amerikanske filminstituttet kåret hans rollefigur til filmhistoriens 22. beste helteskikkelse i 2003.

*Spartacus* var den dyreste filmen til da. Den hadde mange stjerner, et svært stort budsjett og regnes som Kubricks minst personlige verk. Den ble en stor kommersiell suksess og ble godt mottatt av kritikerne, noe som styrket Kubricks status i Hollywood. Den ble produsert for Universal av Douglas' filmselskap Bryna Productions. Douglas insisterte på Kubrick som regissør i stedet for Anthony Mann, som opprinnelig tenkt.

Den ble tildelt fire Oscar, deriblant i klassen for beste mannlige birolle (Peter Ustinov). 

## Handling
Historien handler om den berømte Spartacus, som etter selv å ha vært slave og gladiator ledet et stort slaveopprør imot det romerske herredømme. Slavenes intensjon var å flykte fra landet og komme tilbake til deres hjemsted eller bare vekk fra slavetilværelsen, derved å oppnå frihet. Opprøret brer om seg og herskerne i Roma skjelver. Brutale mottiltak settes i verk, men Spartacus og hans slavehær virker ustanselig.

## Om filmen

### Popularitet og økonomi
*Spartacus* ble en av de mest populære filmene i 1960. Den innbrakte $60 millioner på verdensbasis, hvorav $30 millioner i USA, hvor den ble den tredje mest innbringende filmen i 1960.

Produksjonskostnadene var på $12 millioner.

### Anmelderne
Den ble meget godt mottatt av kritikerne, noe som gjenspeiles i at den har fått 95 % på Rotten Tomatoes. Den amerikanske filmkritikeren Leonard Maltin har gitt den 3,5 av 4 stjerner.

### «I am Spartacus!»
Filmens mest kjente sekvens er hvor slavene er blitt tatt til fange etter opprøret og romerne ber dem om å utpeke sin leder, Spartacus, mot at romerne skåner deres liv. I stedet reiser hver enkelt av de andre slavene seg opp, og erklærer seg som Spartacus med utropet «I am Spartacus» (*Jeg er Spartacus*) og vil derved dele skjebne med Spartacus.

### Priser og nominasjoner
Den ble tildelt fire Oscar, samt en Golden Globe i klassen beste film - Drama.

Den 33. Oscar-utdelingen

## Medvirkende

* Kirk Douglas som Spartacus
* Laurence Olivier som Crassus
* Jean Simmons som Varinia
* Charles Laughton som Gracchus
* Peter Ustinov som Batiatus
* Tony Curtis som Antoninus
* John Gavin som Julius Caesar
* John Dall som Marcus Glabrus
* Nina Foch som Helena Glabrus
* John Ireland som Crixus
* Herbert Lom som Tigranes Levantus 
* Charles McGraw som Marcellus
* Joanna Barnes som Claudia Marius
* Harold J. Stone som David
* Woody Strode som Draba
* Peter Brocco som Ramon
* Paul Lambert som Gannicus

## Referanser




## Litteratur
* 

## Eksterne lenker
*
Kunstakademi

Et **kunstakademi** er en sammenslutning av betydningsfulle kunstnere, en læreanstalt for billedkunst eller en kombinasjon av dette. Kunstakademier som kunstnerselskap kan tilsvare vitenskapsakademier, mens de som steder for høyere kunstutdanning kan sammenliknes med universiteter. De er vanligvis eid og drevet av staten, og lærerne kalles ofte professorer.

## Historikk
Kunstakademiene har sitt opphav i de italienske Sankt Lukas-gildene i middelalderen. Disse gildene var kunstnerlaug som var oppkalt etter malernes skytshelgen evangelisten Lukas. De spredte seg til flere steder i Europa, men ble på 1600- og 1700-tallet erstattet av kunstakademier som overtok utdanninga av nye utøvere og andre funksjoner i fagets interesse. Det første som regnes som et moderne akademi, var det offentlige Accademia del Disegno i Firenze i 1565. Det franske Académie Royale de Peinture et de Sculpture (Paris 1648) fikk etterfølgere flere steder i Europa. I Skandinavia kom Kungliga Akademien för de fria konsterna (Stockholm 1735) og Det Kongelige Akademi for de Skønne Kunster (København 1754). Norges kunstakademi kom i 1909 ved et stortingsvedtak der presidentens dobbeltstemme avgjorde bevilgningen som skulle til.

Det ble også opprettet private akademier, med undervisning av en kjent læremester. Av de mere kjente kan nevnes Académie Julian og Académie Colarossi, Begge i Paris på 18– og 1900-tallet.

## I Norge
I Norge ble Den kongelige tegneskole, seinere kalt Statens Håndverks- og Kunstindustriskole, dannet i Oslo i 1818, mens Statens kunstakademi ble etablert i 1909. Fra 1996 er disse undervisningstilbudene en del av Kunsthøgskolen i Oslo. Vestlandets kunstakademi ble opprettet i 1973. Den gikk inn i Kunsthøgskolen i Bergen i 1996. Kunstskolen i Trondheim ble statlig kunstakademi i 1987 under navnet Kunstakademiet i Trondheim (KIT). KIT ble fra 1996 innlemmet i Norges teknisk-naturvitenskapelige universitet (NTNU) som en del av fakultet for arkitektur og billedkunst. I 2007 kom kunstakademiet i Tromsø.

## Se også
* Kunstskole

## Referanser
Amadeus (film)

***Amadeus*** er en amerikansk biografisk dramakomedie om komponisten Wolfgang Amadeus Mozart fra 1984. Filmen ble regissert av Miloš Forman og er basert på skuespillet Amadeus av Peter Shaffer.

Filmen vant åtte Oscar-priser i 1984, blant annet ble den kåret til beste film. Den ble også kåret til beste utenlandske spillefilm under Amandaprisen 1985.

## Handling
Den gamle musikeren og komponisten Antonio Salieri sitter og forteller for en prest om hvordan hans liv ble påvirket av Mozart. Den unge komponisten Mozart later til å være elsket av Gud (Ama-deus), ettersom alt han gjør, er så fantastisk mye bedre enn Salieris musikk noensinne kommer til å bli.

På et mentalsykehus i begynnelsen av 1800-tallet (i slutten av filmen sier han at han ble plaget i 32 år etter Mozarts død, Mozart døde 5. desember 1791) treffer vi Antonio Salieri, tidligere hoffkomponist i Wien. Han har fått en prest tilsendt for å kunne bote for sine synder, da han påstår å ha drept Mozart. Det er via Salieris samtale med presten vi får høre hele historien om Mozarts og Salieris liv.

Gjennom Salieris halvtåkede, bitre øyne får vi se hans versjon av Mozarts storhetstid i Wien, og til og med litt om hvordan det hele begynte, når Mozart turnerer rundt som femåring og får alle til å måpe, hvordan Salieri så gjerne ville leve som Mozart, og blir overlykkelig når hans far dør så han får flytte inn til byen for å utvikle sine musikalske ferdigheter. Hele filmen gjennomsyres av Salieris nesten psykotiske tanker, og lar Salieri stille spørsmålet: Hvorfor la Gud sin elsk på Mozart? Denne (ifølge Salieri) uforskammede drittungen? Når Salieri har ofret sitt liv og kyskhet, og likevel aldri kan nærme seg det talent som Mozart besitter, oppfatter han det som en straff fra Gud som forbitrer hele hans liv. 

Utendørsscenene ble tatt opp i Malá Strana, Prahas gamle bydel. Noen innendørsscener ble tatt i Den spanske sal i Hrad, Prahas festning like over.

## Medvirkende
* F. Murray Abraham – Antonio Salieri
* Tom Hulce – Wolfgang Amadeus Mozart
* Elizabeth Berridge – Constanze Mozart
* Roy Dotrice - Leopold Mozart
* Simon Callow – Emanuel Schikaneder/Papageno
* Jeffrey Jones - Keiser Joseph ll

## Referanser


## Litteratur
* Jahn Otto Johansen: *Praha*, forlaget Damm, Oslo 2003
## Eksterne lenker

* 
*  Analyse av ''Amadeus'' – teaterstykket og filmen
Muskedunder

En **muskedunder** er en kort muskett med et konisk eller traktformet løp. Muskedunderen var som oftest ladet med flere prosjektiler.

Selve navnet er en blanding av muskett og det nederlandske «donderbus» som betyr tordenpipe. Den vide åpningen tjente to funksjoner: Muskedunderen var lettere (og derved raskere) å lade, og når den ble ladet med flere prosjektiler gav løpet en viss spredning. Det finnes eksempler med hjullås, men de aller fleste ble designet for flintlås. Med utviklingen av perkusjonslås på begynnelsen av 1800-tallet ble det mulig å lage repetervåpen, og muskedunderen mistet sin betydning.

Det finnes to grunnleggende løpstyper for muskedundere. Våpen fra 16- og 1700 tallet hadde ofte en lang sylindrisk del av løpet og var bare utvidet nære munningen. Disse var først og fremst ment for å skulle kunne lades raskt, og den sylindriske delen av løpet sørget for at det bare ble minimal spredning ved bruk av flere prosjektiler. Senere muskedundere fra midten av 1700-tallet og fremover, særlig dem produsert i England hadde en konisk fasong på hele løpet, og gav reell spredning av prosjektilene. De fleste muskedunderløp ble støpt i messing eller bronse slik som samtidens kanoner, men det fantes også muskedundere med løp av jern.

Muskedunderen ble taktisk brukt slik man ville bruke en maskinpistol eller avsaget hagle i dag. Den var et vanlig alternativ til karabin for ryttersoldater og mannskaper på krigsskip, og var favoritt blant landeveisrøvere og vognkusker som skulle beskytte seg mot dem. Norske skisoldater på 16- og 1700-tallet ble i noen tilfeller utstyrt med muskedunder i stedet for muskett.

Muskedunder må ikke forveksles med musketoon, en kortløpet muskett til bruk for ryttere og jegersoldater på 17- og begynnelsen av 1800-tallet

Onkel Skrue i Donald Duck bruker ofte en muskedunder for å forsvare pengebingen sin.

## Referanser
Iván Helguera

**Ivan Helguera** (født 28. mars 1975 i Santander) er en tidligere spansk fotballspiller. Han har per dags dato lagt opp, men er mest kjent for å ha spilt i Valencia CF, Real Madrid og for . 

Nesten hele karrieren han har han vært i Real Madrid. Han var blant annet med på så slå Valencia i mesterligafinalen i 2000.

Tidligere klubber: Manchego, Albacete, AS Roma og Espanyol.

## Referanser


## Eksterne lenker
*
Day for Night

***Day for Night*** er et studioalbum fra 1999 av den amerikanske progressiv rock-gruppa Spock's Beard.

Sporene 8 til 14 er alle en del av den episke fortellingen «The Healing Colors of Sound».

## Sporliste
Alle sanger er komponert av Neal Morse, unntatt hvor annet er notert.
# «Day for Night» – 7:34
# «Gibberish» – 4:18
# «Skin» – 3:58
# «The Distance to the Sun» – 5:11
# «Crack the Big Sky» – 9:59
# «The Gypsy» – 7:28
# «Can't Get It Wrong» (N. Morse/Alan Morse/Nick D'Virgilio) – 4:12
# «The Healing Colors of Sound, Part 1» – 2:22
# «My Shoes» – 4:16
# «Mommy Comes Back» – 4:50
# «Lay It Down» – 3:18
# «The Healing Colors of Sound, Part 2» – 3:17
# «My Shoes (Revisited)» – 3:54
# «Urban Noise» – 0:41 (ikke listet spor)
#;Bonusspor på europeisk CD
# «Hurt» (D. Chamberlain fra bandet Code Blue) – 3:09 

## Referanser


## Eksterne lenker
*
Mesterligaen i fotball

**Mesterligaen i fotball** ()  kan peke på:

* Mesterligaen i fotball for kvinner
* Mesterligaen i fotball for menn
Silke (navn)

**Silke** er et tysk og frisisk kvinnenavn med romersk opprinnelse. Navnet kan bety «himmel» eller «blind». Én andre variant av opprinnelsen av * Silke* er det tysk navn "Gisela" som betyr "av edel opprinnelse" og * Silke* er kortformen av *Gisela*.

## Etymologi
*Silke* er en tysk og frisisk kjæleform av *Celia* eller *Cecilia*. *Celia* er en feminin form av det romerske familienavnet *Caelius*, dannet av latinske *caelum*, «himmel». *Cecilia* er, via *Caecilia*, en feminin form av det romerske familienavnet *Caecilius*, dannet av *caecus*, «blind».

Men *Silke* kan også være en kortform av det tysk navn *Gisela*. *Gisel* (gamle tysk) betyr "edel", så *Silke* kan bety "av edel opprinelsen".

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Silke Möller (f 1964), tysk friidrettsutøver
* Silke Kraushaar-Pielach (f 1970), tysk utøver i aking

## Referanser


## Eksterne lenker
*
Lada (andre betydninger)

**[[Lada]]** er et russisk bilmerke som ble etablert i juni 1966.

**Lada** kan også vise til:

*HC Lada Toljatti, en russisk håndballklubb.
*Lada (gudinne), eller Lado, en slavisk gudinne.
*Lada (navn), et kvinnenavn.
*Josef Lada, tsjekkisk maler og illustratør.
Lada (navn)

**Lada** er et slavisk kvinnenavn dannet av mannsnavnet *Lado*, som har usikker opprinnelse. Det har blitt tolket som et gudenavn for en kjærlighetsgud, men dette er omstridt.

## Utbredelse
Tabellen nedenfor gir en detaljert oversikt over populariteten til fornavnet Lada i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Lada Adamic, amerikansk professor

## Referanser


## Eksterne lenker
*
Marine (navn)

**Marine** er et fransk kvinnenavn med opprinnelse i det romerske familienavnet *Marinus*, som har usikker opprinnelse. Det kan være avledet av navnet *[[Marius]]* eller av det latinske ordet *marinus*, «fra sjøen».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Marine Le Pen (f 1968), fransk politiker
* Marine Holmeide Asplund (2002), europeiskmester i sumobryting

## Referanser


## Eksterne lenker
*
Erna

**Erna** er et kvinnenavn med flere mulige opprinnelser. Det kan bety «seriøsitet, bestemthet», «ørn», eller «livskraftig, sunn». Navnet er vanlig blant annet på Island og i Indonesia. En navnebærer er politikeren Erna Solberg som var statsminister i Norge fra 2013 til 2021. I norrøn mytologi var Erna stammor til jarleslekta.

## Etymologi
*Erna* har flere mulige opprinnelser. Det kan være:
* en kortform av *Ernesta*, den feminine formen av *[[Ernst]]*, som har opprinnelse i det gammelhøytyske ordet *ernust*, «seriøsitet, bestemthet».
* en alternativ skrivemåte av *Ärna*, som er en variant av *[[Arna (navn)|Arna]]*, den feminine formen av *[[Arne]]*. Opprinnelsen til navnet er norrøne *ari* eller gammelhøytyske *aro*, som begge betyr «ørn».
* dannet av norrøne *ern*, som betyr «livskraftig, sunn».

## Utbredelse
*Erna* er kjent brukt i Norden fra 1700-tallet. 

Navnet *Erna* var vanlig i Norge fra 1900- til 1950-årene og hadde en popularitetstopp med 0,8 % i 1920.

*Erna* er i dag et vanlig kvinnenavn blant annet i Indonesia, Tyskland og Malaysia.

|}

## Kjente personer med navnet

Personene i listen er ordnet kronologisk etter fødselsår.
* Erna von Abendroth (1887–1959), tysk sykepleier og lærer
* Erna Berger (1900–1990), tysk operasanger (sopran)
* Erna Schneider Hoover (født 1926), amerikansk matematiker og teknologipioner
* Erna Bombeck (1927–1996), amerikansk forfatter og humorist
* Erna Brodber (født 1940), jamaicansk forfatter og sosiolog
* Erna Hennicot-Schoepges (født 1941), luxembourgsk politiker
* Erna Osland (født 1951), norsk forfatter og lærer
* Erna Solberg (født 1961), norsk politiker og tidligere statsminister
* Erna Siikavirta (født 1977), finsk keyboardist
* Erna Husko (født 1997), finsk influencer og TikTok-profil
* Erna Ómarsdóttir, islandsk danser

## Annen bruk av navnet
Erna var i norrøn mytologi stammor til jarleslekta. Hun er nevnt i gudediktet Rígsþula i Den eldre Edda.

## Navnedag
*Erna* har navnedag i flere land, oftest 2. mars. Den norske navnedagen er .

## Referanser


## Eksterne lenker
*
Avledet anke

**Avledet anke** er et begrep innen norsk sivilrett. Tidligere kalt **aksessorisk motanke** i tvistemålsloven, men ved ikrafttredelsen av *tvisteloven av 2005* den 1. januar 2008 ble begrepet aksessorisk motanke erstattet med avledet anke, uten at det innholdsmessige er endret.

Begrepet kjæremål ble videre tatt bort ved den nye loven og erstattet med begrepet anke. Det som tidligere het **aksessorisk motkjæremål** vil derfor også være en avledet anke etter 2005-lovens terminologi.

Reglene om avledet anke følger av tvisteloven § 29-7.

At anken er avledet eller aksessorisk vil si at den er uselvstendig, og dermed at retten til å bruke den er betinget.
I saker hvor en part da ikke har selvstendig ankerett, kan han likevel reise en avledet anke dersom en motpart med selvstendig ankerett anker rettsavgjørelsen. Dette gjelder likevel ikke når motpartens anke kun er begrenset til anke over saksbehandlingen. Motsatsen til en avledet anke er en *selvstendig motanke*, der er ikke ankeretten betinget av den annen parts disposisjoner.

En part kan være uten selvstendig ankerett fordi det ikke finnes noe grunnlag for ankerett, feks. hvor en tvistegjenstand har liten verdi. Parten kan også ha mistet ankeretten ved å oversitte frister, eller han kan tidligere ha sagt fra seg (frafalt) retten etter tvl. § 29-6. Dette følger av tvl. § 29-7, 1. ledd.

En avledet anke avhenger videre av at motpartens anke blir avgjort i realiteten, altså at denne ikke blir trukket tilbake av motparten eller avvist av retten. I motsatt fall følger det av tvl. § 29-7, 4. ledd at den avledede anken også faller bort.

Rettsgebyret for en avledet anke er per 2020 på 24R, det vil si 28&nbsp;128 NOK (24 ganger gebyret på 1172 kroner). Dersom den blir avvist, nektet fremmet eller hevet likevel kun 2R (2&nbsp;344 kroner).

## Referanser


## Litteratur
*
*
*
## Eksterne lenker
* Lovdata – Lov om mekling og rettergang i sivile tvister (tvisteloven)